Source: https://www.zakonypreludi.sk/zz/1990-557
Timestamp: 2019-03-19 22:54:51+00:00
Document Index: 1508780

Matched Legal Cases: ['§ 176', '§ 18', '§ 5', '§ 1', '§ 1', '§ 1', '§ 2', '§ 1', '§ 2', '§ 3', '§ 23', '§ 4']

557/1990 Zb. Nariadenie vlády Českej a Slovenskej Federatívnej Republiky o mimoriadnom poskytovaní starobného dôc... | Aktuálne znenie
557/1990 Zb.
Nariadenie vlády č. 557/1990 Zb.Nariadenie vlády Českej a Slovenskej Federatívnej Republiky o mimoriadnom poskytovaní starobného dôchodku niektorým baníkom
(v znení č. 578/1991 Zb., 235/1992 Zb., 376/1996 Z. z.)
o mimoriadnom poskytovaní starobného dôchodku niektorým baníkom
Vláda Českej a Slovenskej Federatívnej Republiky podľa § 176 písm. a) a b) zákona č. 100/1988 Zb. o sociálnom zabezpečení (ďalej len „zákon“) nariaďuje:
(1) Toto nariadenie upravuje podmienky mimoriadneho poskytovania starobného dôchodku občanom, ktorí vykonávali vybrané zamestnania v baníctve, boli zamestnaní najmenej 25 rokov a dosiahli vek 50 rokov do 31. decembra 2000.
(2) Vybranými zamestnaniami v baníctve sa na účely tohto nariadenia rozumejú zamestnania I. pracovnej kategórie v baníctve so stálym pracoviskom pod zemou v hlbinných baniach1) uvedené pod č. 1 až 7 a 11 v prílohe č. 2 nariadenia vlády Československej socialistickej republiky, č. 117/1988 Zb. o zaraďovaní zamestnaní do I. a II. pracovnej kategórie na účely dôchodkového zabezpečenia.
(3) Za dobu zamestnania I. pracovnej kategórie v baníctve so stálym pracoviskom pod zemou v hlbinných baniach sa na účely tohto nariadenia považujú
a) doba výkonu zamestnania uvedeného v odseku 2 a
b) doby uvedené v § 18 ods. 3 zákona a v § 5 ods. 1 písm. a) až f) nariadenia vlády Československej socialistickej republiky č. 117/1988 Zb., ak sú obklopené dobou výkonu zamestnania uvedeného v odseku 2.
(1) Občan uvedený v § 1 ods. 1 má nárok na starobný dôchodok, ak
a) bol zamestnaný najmenej 15 rokov vo vybraných zamestnaniach v baníctve,
b) dosiahol najvyššiu prípustnú expozíciu2) a
c) skončil výkon vybraného zamestnania v baníctve do 31. marca 1991.
(2) Občan uvedený v § 1 ods. 1 má nárok na starobný dôchodok tiež, ak
a) bol zamestnaný najmenej 10 rokov vo vybraných zamestnaniach v baníctve v uranových baniach,
b) prekročil najvyššiu prípustnú expozíciu2) a
c) skončil výkon vybraného zamestnania v baníctve v uránových baniach do 31. decembra 1990 v súvislosti so znížením najvyššej prípustnej expozície.2)
Občan uvedený v § 1 ods. 1, ktorý do 31. marca 1991 nesplnil podmienku ustanovenú v § 2 ods. 1 písm. a) alebo b), má nárok na starobný dôchodok, ak splnil chýbajúcu podmienku a skončil výkon vybraného zamestnania v baníctve do 31. decembra 1992.
Ak občan uvedený v § 1 ods. 1 začne po splnení podmienok uvedených v § 2 alebo v § 3 znova vykonávať vybrané zamestnanie v baníctve, nárok na starobný dôchodok podľa tohto nariadenia mu nevznikne, prípadne zanikne, a to od prvého dňa výkonu takého zamestnania.
Pre výšku starobného dôchodku podľa tohto nariadenia sa pripočíta k získanej dobe zamestnania doba odo dňa priznania dôchodku do dosiahnutia veku 55 rokov ako doba zamestnania III. pracovnej kategórie.
Starobný dôchodok podľa tohto nariadenia sa do dosiahnutia 55 rokov veku občana
a) nezvyšuje podľa § 23 zákona,
b) nevypláca sa počas ďalšieho zamestnania po vzniku nároku na tento dôchodok s výnimkou výkonu iného než vybraného zamestnania v baníctve, ktoré nesmie trvať viac ako 180 kalendárnych dní v kalendárnom roku.
Ak občan splnil podmienky ustanovené pre nárok na starobný dôchodok podľa tohto nariadenia pred 1. januárom 1991, vznikne mu nárok na tento dôchodok 1. januárom 1991.
Organizácie, ktoré zamestnávajú alebo zamestnávali pracovníkov vo vybraných zamestnaniach v baníctve, sú povinné zabezpečiť vedenie a predkladanie záznamov o skutočnostiach rozhodných pre nárok na starobný dôchodok podľa tohto nariadenia na predpísanom tlačive; ak ide o starobný dôchodok, na ktorý vznikol nárok podľa tohto nariadenia 1. januárom 1991, je organizácia povinná tak urobiť najneskôr do 31. januára 1991.
2) § 4 ods. 1 zákona č. 98/1987 Zb. o osobitnom príspevku baníkom v znení zákona č. 160/1989 Zb.